সব কিছু ঠিকঠাক চলছিল। তৃতীয় দিনও উৎসবের আমেজে বিএনপি নেতাকর্মীরা দলীয় মনোনয়ন ফরম কিনছিলেন। গতকাল বেলা প্র্রায় ১টায় হঠাৎ পাল্টে যায় দৃশ্যপট। রাজধানীর নয়াপল্টন বিএনপি অফিসের সামনের সড়কে জড়ো হওয়া নেতাকর্মীদের সরাতে যায় পুলিশ। এতে বাধ সাধে বিএনপির নেতাকর্মীরা। পুলিশ নেতাকর্মীদের সরিয়ে দেয়ার চেষ্টা করলে পুলিশের সঙ্গে তাদের শুরু হয় বাকবিতন্ডা। এক পর্যায়ে পুলিশ লাঠিচার্জ করলে বিক্ষুব্ধ নেতাকর্মীদের পুলিশের সঙ্গে শুরু হয় ব্যাপক ধাওয়া-পাল্টা ধাওয়া। মুহূর্তে পুরো নয়াপল্টন রণক্ষেত্রে পরিণত হয়। পরিস্থিতি নিয়ন্ত্রণে আনতে পুলিশ গুলি, কাঁদানে গ্যাস শেল নিক্ষেপ করে এবং লাঠিপেটা করে। এতে শতাধিক আহত হয়েছেন। দফায় দফায় প্রায় ঘন্টাব্যাপী এই সংঘর্ষ চলে। এসময় পুশিলের দুটি গাড়িতে আগুন দেয়া হয়। বেশ কিছু মটরসাইকেল ভাঙচুর করা হয়। নেতাকর্মীদের পাল্টা...